钦定古今图书集成/理学汇编/学行典/第064卷 > 朱子大全集 > 《与郭冲晦》
## 钦定古今图书集成/理学汇编/学行典/第064卷 > 朱子大全集 > 《与郭冲晦》

《丛书》云：“礼出三才，分出于人道。”《西铭》专为理言，不为
分设。某窃谓《西铭》之书，横渠先生所以示人，至为深
切，而伊川先生又以理一而分殊者赞之，言虽至约，
而理则无馀矣。盖干之为父，坤之为母，所谓理一者
也。然乾坤者，天下之父母也；父母者，一身之父母也，
则其分不得而不殊矣。故以民为同胞、物为吾与者，
自其天下之父母者言之，所谓理一者也。然谓之民，
则非真以为我之同胞，谓之物，则非真以为吾之同
类矣。此自其一身之父母者言之，所谓分殊者也。又
况其曰“同胞”，曰“吾与”，曰“宗子”，曰“家相”，曰“老”，曰“幼”，曰“圣”，
曰“贤”，曰颠连而无告，则于其中闲又有如是等差之
殊哉？但其所谓理一者，贯乎分殊之中，而未始相离
耳。此天地自然，古今不易之理，而始发明之，非一时
救弊之言，姑以强此而弱彼也。